โชเน็น อนเมียวจิ จอมเวทปราบมาร

**โชเน็น อนเมียวจิ จอมเวทปราบมาร** () เป็นนิยายประเภทไลต์โนเวลของญี่ปุ่น เขียนโดย มิทสึรุ ยูคิ วาดภาพประกอบโดย ซากุระ อาซางิ ภายใต้สำนักพิมพ์คาโดคาวะโชเต็น ต่อมาได้มีการสร้างเป็นภาพยนตร์การ์ตูนโทรทัศน์ มีจำนวนตอน 26 ตอน

ในประเทศไทย โชเน็น อนเมียวจิ จอมเวทปราบมาร ได้รับการแปลเป็นภาษาไทยโดย กนกวรรณ อภินันธนาสกุล และตีพิมพ์ภายใต้ลิขสิทธิ์ของสำนักพิมพ์ BLISS ซึ่งได้ตีพิมพ์จนถึงเล่มที่ 14 ก่อนปิดตัวลง และได้ตีพิมพ์อีกครั้งภายใต้ลิขสิทธิ์ของสำนักพิมพ์ G-Plus Book ตั้งแต่เล่ม 15 ปัจจุบันมีทั้งสิ้น 27 เล่ม (ยังไม่จบ) สำหรับภาคอนิเมะได้วางจำหน่ายในรูปแบบซีดีและดีวีดี ลิขสิทธิ์โดย TIGA

## เรื่องย่อ
**เรื่องย่อเล่ม 1 : ล่าเงามรณะ**

การต่อสู้ระหว่างอนเมียวจิฝึกหัดกับเหล่าอสูรที่น่าสะพรึงกลัวเปิดฉากขึ้นแล้ว

เมื่อมาซาฮิโระ หลานชายของเซย์เมย์ มหาอนเมียวจิแห่งยุคเฮย์อันอายุครบ 13 ปี และเข้าวังรับราชการงานปราบปีศาจด้วยความต้องการจะเป็นอนเมียวจิผู้ยิ่งใหญ่ที่ปู่ยอมรับให้ได้ มาซาฮิโระจึงทุ่มเทกายใจฝึกฝนเล่าเรียนโดยมีมกคุง สัตว์อสูรติดตามช่างเย้าแหย่คอยช่วยเหลือ

วันหนึ่งเกิดเพลิงใหม้ในเขตพระราชฐานโดยไม่รู้สาเหตุ แถมยังมีร่องรอยของไอปีศาจประหลาด มาซาฮิโระกับมกคุงจึงออกตามสืบหาต้นตอของความวุ่นวาย เอาล่ะสิ อนเมียวจิฝึกหัดอย่างเขาจะช่วยให้เมืองหลวงรอดพ้นวิกฤตได้หรือนี่!

**เรื่องย่อเล่ม 2 : สลายผนึกจองจำ**

เมื่อชุนและกาคุสองสมุนของคิวคิวางแผนชิงตัวอากิโกะโดยใช้ญาติของเธอเป็นเหยื่อล่อ ซ้ำร้ายเมืองหลวงยังตกอยู่ในความวุ่นวาย ฟ้าฝนไม่ตกต้องตามฤดูกาล อมนุษย์เพ่นพ่านเต็มเมือง ทั้งยังมีข่าวลือเรื่องนางยักษ์อาละวาด แล้วมาซาฮิโระจะทนอยู่เฉยได้อย่างไร!

แถมคู่ปรับตลอดกาลของกุเรนอย่างเซย์ริว ก็ตั้งแง่ไม่เชื่อถือความสามารถของมาซาฮิโระ จนเซย์เมย์ต้องหนักใจอีกต่างหาก

แล้วอย่างนี้อนเมียวจิฝึกหัดอย่างมาซาฮิโระจะสามารถปัดเป่าภัยร้ายจากเมืองหลวงปกป้องอากิโกะจากเหล่าร้าย และทำให้เทพบริวารยอมรับในตัวเขาได้หรือไม่

**เรื่องย่อเล่ม 3 : ทลายกระจกวารี**

สัญญาณอันตรายปรากฏขึ้นอีกคำรบ จู่ ๆ ผู้คนมากมายหายตัวไปอย่างลึกลับ เหล่าอสูรร้ายคุกคามเมืองหลวงด้วยวิธีพรางตัวอย่างแยบยล แถมยังคืบคลานเข้าใกล้อากิโกะเข้าไปทุกขณะ มาซาฮิโระจึงตั้งปณิธานว่าต้องกำจัดอสูรจากต่างแดนตนนี้ให้ได้ เพื่อทำลายคำสาปที่พันธนาการชีวิตของอากิโกะ

การต่อสู้อย่างดุเดือดของอนเมียวจิฝึกหัด กับอสูรต่างแดนนี้จะจบลงอย่างไร...

**เรื่องย่อเล่ม 4 : ปราบวิญญาณพยาบาท**

วิญญาณแค้นถูกปลุกให้ฟื้นคืนชีพ มันกลับมาชำระหนี้แค้นในอดีตด้วยแรงอาฆาต โดยใช้ผู้ศึกษาอนเมียวอนาคตไกลเป็นหุ่นเชิด การต่อสู้ครั้งนี้ ศัตรูที่แจริงไม่ได้อยู่ตรงหน้า จอมบงการผู้แฝงตัวในเงามืด...คือใคร มาซาฮิโระกำลังต่อสู้กับอะไรกันแน่

เบื้องหลังคำสาปแห่งความพยาบาท ศัตรูของเซย์เมย์ปรากฏกายขึ้น มันมาพร้อมกับข้อเสนอบางอย่าง และหากเซย์เมย์ไม่ตอบรับ ก็ต้องแลกด้วยชีวิต

**เรื่องย่อเล่ม 5: ปลดปล่อยวิญญาณหลงทาง**

เทพทากาโอกามิลงมาประทับร่างมาซาฮิโระอีกครั้ง เพื่อแจ้งเตือนบางอย่าง เมืองหลวงตกอยู่ในอันตรายอย่างเงียบงัน เมื่อขบวนปีศาจยามราตรีอันน่าสะพรึงกลัวออกเคลื่อนไหว

ขณะเดียวกันเวทเลือดงูคืนวิญญาณที่คาซาเนะร่าย ก่อให้เกิดเรื่องไม่คาดคิด วิญญาณปริศนาดวงหนึ่งเข้ามาอยู่ในร่างมาซาฮิโระและเรียกร้องบางสิ่งกับเขาผ่านความฝัน มาซาฮิโระจึงเดินทางไปคิฟุเนะ เพื่อปลดปล่อยดวงวิญญาณนั่น

มาซาฮิโระกับมกคุงจะจัดการขบวนปีศาจที่เข้ามากล้ำกรายเมืองหลวงได้หรือไม่ แล้วเขาจะช่วยเหลือวิญญาณดวงนั้นอย่างไร!

**เรื่องย่อเล่ม 6 : สยบไอพิษจากยมโลก**

คาซาเนะ นักเวทสาวลึกลับตั้งใจจะเปิดหลุมพิษเชื่อมต่อยมโลกเข้ากับโลกนี้ เพื่อความปรารถนาของตัวเองกับ 'เจ้าลัทธิ'เจ้านายของเธอ พวกเขาต้องการผู้ซึ่งมีสายเลือดของเทพเจ้าเป็นเครื่องสังเวย จึงเล็งเป้าไปยังเด็กน้อยนามนางาโกะ ซึ่งเป็นพระราชธิดาของจักรพรรดิ ข้างฝ่ายมาซาฮิโระถูกเตือนว่ามีลางสูญเสียปรากฏขึ้น ทว่าก็ร่วมแรงกับมกคุงและเหล่าเทพนักรบ ค้นหาต้นตอของไอพิษจากยมโลก

มาซาฮิโระจะสยบไอพิษที่พลุ่งพล่านได้ไหม เขาจะช่วยนางาโกะได้หรือไม่ และสิ่งที่เขาจะต้องสูญเสียคืออะไรกันแน่!

**เรื่องย่อเล่ม 7 : สังหารเดนอสูร**

กุเรนตกเป็นเครื่องมือของเจ้าลัทธิจิชิกิ ถูกเดนอสูรช่วงชิงร่างเพื่อใช้เป็นกุญแจเปิดประตูยมโลก สถานการณ์บีบบังคับให้มาซาฮิโระต้องเลือกระหว่างสังหารกุเรนเพื่อปกป้องผนึกแห่งมหาเทพจิงาเอชิ หรือจะได้แต่กัดนิ้วมองความหายนะที่จะเกิดขึ้นโดยไม่สามารถทำอะไรได้ และตอนนั้นเอง เทพทากาโอะก็ได้มอบทางเลือกที่สามให้กับเขา...

มาซาฮิโระจะพบทางออกของปัญหาซึ่งรุมเร้าจิตใจหรือไม่ ทางเลือกสุดท้ายที่เทพทากาโอะหยิบยื่นให้เขาคืออะไร และตัวตนที่แท้จริงของคาซาเนะคือใครกัน!

**เรื่องย่อเล่ม 8 : บทเพลงกล่อมวิญญาณ**

รวมเรื่องสั้นเล่มแรกของ โชเน็น อนเมียวจิ จอมเวทปราบมาร

***ตอนที่ 1 สลายม่านหมอกบังตา***

อาเบะ มาซาฮิโระ อายุสิบสามปี เขาเป็นถึงหลานชายของมหาอนเมียวจิ ทว่ากลับไม่มีญาณเห็นอมนุษย์จนแทบต้องล้มเลิกความหวังในการเป็นอนเมียวจิ และขณะที่เขานั่งหมดอาลัยตายอยากอยู่ใต้ต้นไม้ สัตว์อสูรสีขาวตัวหนึ่งก็ตกลงมาเบื้องหน้า...

***ตอนที่ 2 ไล่ล่ารอยล้อเลือนราง***

เกิดคดีขึ้นในเมืองหลวงเฮย์อัน จู่ ๆ ก็มีรถอสูรปรากฏตัวขึ้นกลางเมือง และจ้องทำลายรถเทียมวัวของมนุษย์ที่ออกมาวิ่งตอนกลางคืน เหล่าขุนนางต่างตกเป็นเหยื่อของรถอสูรรวมทั้งยูกินาริ มาซาฮิโระจึงได้รับคำสั่งจากเซย์เมย์ให้ไปกำราบรถอสูรให้ได้

***ตอนที่ 3 บทเพลงกล่อมวิญญาณ***

อากิโกะถูกส่งไปอยู่ที่คฤหาสน์ร้างแห่งหนึ่งเป็นการด่วน เพื่อหลบแขกเหรื่อที่มาเยือนคฤหาสน์อาเบะช่วงปีใหม่ และที่นั่นเองอากิโกะ มาซาฮิโระ และมกคุงก็ได้รู้ถึงความรักอันแสนเศร้าของท่านหญิงแห่งเสียงพิณ

***ตอนที่ 4 ดื่มสุรากำจัดทุกข์***

ช่วงเวลาที่หิมะโปรยปราย เซย์เมย์ไปเยือนภูเขาคิฟุเนะเพื่อพบเทพทากาโอกามิพร้อมนำสุราไปถวาย ทั้งสองจึงลิ้มรสสุราด้วยกันโดยมีเรื่องของมาซาฮิโระเป็นกับแกล้ม

**เรื่องย่อเล่ม 9 : เพรียกคืนความทรงจำ**

เวลาล่วงเลยไปแล้วครึ่งเดือน มาซาฮิโระยังคงพักฟื้นร่างกายอยู่ที่อิซึโมะ พลังของเขาถดถอยลงเนื่องจากการต่อสู้เสี่ยงชีวิตครั้งก่อน ยิ่งกว่านั้นยังสูญเสีย 'ตา' ซึ่งจำเป็นอย่างยิ่งสำหรับการเป็นอนเมียวจิ

ฝ่ายสัตว์อสูรสูญเสียความทรงจำเกี่ยวกับมาซาฮิโระไปหมดสิ้น และปฏิบัติต่อเด็กหนุ่มราวคนแปลกหน้า มาซาฮิโระจึงต้องทรมานทั้งกายใจ

ขณะเดียวกันในตำบลเล็ก ๆ แห่งหนึ่งเกิดเหตุการณ์ประหลาด ผู้คนสูญหายไปมากมาย บางคนลืมครอบครัว บางคนกลายเป็นตุ๊กตามีชีวิต มาซาฮิโระกับนาริจิกะพี่ชาย จึงรีบรุดเดินทางไปที่นั่นเพื่อคลี่คลายปมปริศนา

**เรื่องย่อเล่ม 10 : สกัดเงามืด**

มาซาฮิโระ หลานคนสุดท้องของมหาอนเมียวจิอาเบะ เซย์เมย์ เดินทางถึงเมืองหลวงเฮย์อันอย่างปลอดภัยพร้อมมกคุง นาริจิกะ และเหล่าเทพนักรบ ทว่าสิ่งที่รออยู่กลับเป็นข่าวที่ทำให้พวกเขาต้องตกตะลึง

จู่ ๆ เซย์เมย์ล้มป่วยลง นอกจากนี้โชโกะพี่น้องต่างมารดาของอากิโกะซึ่งถวายตัวเข้าวังไปแทน และดำรงตำแหน่งพระมเหสีแห่งเรือนฟุจิอยู่ในปัจจุบันกลับล้มป่วยลงอีกคน ทว่าแท้จริงแล้วนี่ไม่ใช่อาการป่วยธรรมดา ๆ เหตุการณ์ทุกอย่างเกิดจากความร่วมมือของภูตปริศนาซึ่งจ้องทำร้ายเซย์เมย์ กับนักบวชรูปหนึ่งผู้เล็งโชโกะเป็นเป้าหมาย!

มาซาฮิโระกับมกคุงคู่หูจะขัดขวางเงามืดซึ่งหวังปองร้ายเหล่าคนใกล้ตัวของเขาอย่างไร

**เรื่องย่อเล่ม 11 : สลายม่านบังตา**

"ท่านเซย์เมย์...ใกล้สิ้นอายุขัย...แล้วคะ..."
ถ้อยคะของเทนอิทสึทำให้มาซาฮิโระกลัดกลุ้มยิ่งนัก ความตายคืบคลานเข้าใกล้เซย์เมย์มาขึ้นทุกขณะ เพราะเลือดจิ้งจอกสวรรค์ซึ่งไหลเวียนอยู่ในร่างกำลังกัดกินชีวิตทีละเล็กละน้อย

เด็กหนุ่มจึงพยายามทุกวิถีทางเพื่อช่วยชีวิตปู่ที่เป็นที่รักให้จงได้ ขณะเดียวกันเรียวจุจิ้งจอกสวรรค์ผู้ทรยศต่อเผ่าพันธุ์ หาทางล่อโชกะให้ปรากฏตัว จึงเลือกใช้มาซาฮิโระกับอากิโกะเป็นเครื่องมือ

พร้อมกันนั้นให้ความร่วมมือนักบวชปีศาจโจอันเข้าจู่โจมพระมหเสีโชโกะอีกครั้ง...!

**เรื่องย่อเล่ม 12 : เผยแผนร้ายของโจอัน**

มาซาฮิโระทุกข์ทรมานจากเลือดของจิ้งจอกสวรรค์ซึ่งไหลเวียนอยู่ในร่างกาย เขาปลดปล่อยพลังอันพลุ่งพล่านทำให้เกือบโดนเลือดนั้นกลืนกิน ทว่ารอดมาได้อย่างฉิวเฉียดด้วยความช่วยเหลือของอากิโกะ ส่วนเซย์เมย์นั้นอาการยังคงย่ำแย่หลังฝืนใช้เวทถอดวิญญาณอีกครั้ง
       
ขณะเดียวกันพระมเหสีโชโกะซึ่งเข้าใจความรู้สึกที่ตัวเองมีต่อมาซาฮิโระเกิดความริษยาชิงชังอากิโกะผู้ผลักภาระหน้าที่ ทำให้ตนต้องทรมานอย่างแสนสาหัส ทั้งยังได้อยู่เคียงข้างคนที่เธอรัก นักบวชปีศาจโจอันซึ่งมีความแค้นต่อตระกูลฟุจิวาระจึงได้โอกาสยื่นมือแทรกแซงเข้ามาในหัวใจอันดำมืดของเธอ...!

**เรื่องย่อเล่ม 13 : พลิกดวงชะตา**

วิหคปีศาจราเซตสึหลบซ่อนตัวหลังกลืนกินพระมเหสีโชโกะไว้ในร่าง อากิโกะจึงเสนอตัวเข้าไปอยู่ที่คฤหาสน์ซึจิมิคาโดะแทนเพื่อถ่วงเวลา ทว่าหลังจากนั้นไม่นานจักรพรรดิมีคำสั่งให้พระมเหสีกลับไปอยู่ที่วังหลัง ทำให้มาซาฮิโระยิ่งร้อนรนใจ เร่งตามหาราเซตสึเพื่อช่วยเหลืออากิโกะให้จงได้

เวลาแห่งการตัดสินชะตามาเยือนในที่สุด มหาอนเมียวจิอาเบะ เซย์เมย์ตัดสินใจแน่วแน่ว่าจะชี้เป็นชี้ตายกับจิ้งจอกสวรรค์เรียวจุเพื่อหลานชายที่รัก เวลาแห่งการพรากจากระหว่างเขากับสิบสองเทพนักรบกระชั้นเข้ามาทุกขณะ...!

**เรื่องย่อเล่ม 14 : เจ้าหญิงคางุยะ**

รวมเรื่องสั้นลำดับ 2 ของ โชเน็น อนเมียวจิ จอมเวทปราบมาร ที่สามหนุ่มพี่น้องตระกูลอาเบะลุกขึ้นมาร่วมมือปัดเป่าปีศาจซึ่งสิงสู่ในเมืองหลวง

***ตอนที่ 1 ขจัดภูตทมิฬ***

ท่านชายทาซึ บุตรชายของมหาเสนาบดีฝ่ายซ้ายฟุจิวาระ มิจินางะตกเป็นเป้าของภูตสีดำ มหาอนเมียวจิอาเบะ เซย์เมย์จึงส่งหลานชายทั้งสามไปจัดการ แต่สามพี่น้องไม่รู้เลยว่าแท้จริงแล้วท่านชายทาซึนิสัยแย่หาใดเปรียบ...

***ตอนที่ 2 ทุขลาภไม่คาดฝัน***

มาซาจิกะกับมาซาฮิโระรับภารกิจปัดเป่านางยักษ์ซึ่งตามรังควานบุตรชายของโชนะกอนซึ่งมีนิสัยเจ้าชู้ประตูดิน ทว่าเวทของมาซาฮิโระกลับทำอะไรนางยักษ์ไม่ได้แม้แต่น้อย

***ตอนที่ 3 เหตุผลที่ไม่มีใครล่วงรู้***

ปีศาจลิงยักษ์เลือกบุตรสาวแรกเกิดของมาซาจิกะเป็นเหยื่อ มาซาฮิโระกับนาริจิกะจึงรีบรุดไปช่วยเหลือเพื่อปกป้องหลานสาวสุดที่รักให้จงได้ ทว่ากุเรนกลับแสดงอาการแปลก ๆ เพราะไม่ยอมเฉียดเข้าใกล้เด็กน้อยเลย

***ตอนที่ 4 เจ้าหญิงคางุยะ***

สิบปีก่อนนาริจิกะ หลานชายคนโตของตระกูลอาเบะได้รับเชิญไปร่วมสังสรรค์ชมจันทร์ที่คฤหาสน์ของเสนาบดีซึ่งมีบุตรสาวผู้งดงามจนได้รับการขนานนามว่า ‘เจ้าหญิงคางุยะ’ ทั้งสองบังเอิญพบกันเพียงครั้งเดียว แต่หลังจากนั้นกลับมีข่าวว่าพวกเขาจะแต่งงานกัน ! ?

**เรื่องย่อเล่ม 15 : ปลุกวิญญาณบรรพกาล**

หลังผจญศึกหนักมาเนิ่นนาน มาซาฮิโระ ผู้สืบทอดของอาเบะ เซย์เมย์ ก็ได้กลับมาใช้ชีวิตอย่างสงบสุขอีกครั้ง วันหนึ่ง เขาตัดสินใจจะไปกล่าวขอบคุณมิโกะแห่งจิงาเอชิซึ่งเคยให้ความช่วยเหลือ มาซาฮิโระจึงออกเดินทางมุ่งหน้าสู่อิซึโมะพร้อมพวกกุเรน แต่เด็กหนุ่มไม่รู้เลยว่าในขณะเดียวกันนั้น ศัตรูลึกลับได้บุกโจมตีอาณาเขตศักดิ์สิทธิ์แห่งจิงาเอชิ เพื่อหวังแย่งชิงกุญแจซึ่งนำไปสุ่การฟื้นคืนอารามิทามะ!!

ศัตรูใหม่ปรากฏตัวต่อหน้าพวกมาซาฮิโระ ภาคใหม่ของโชเน็น อนเมียวจิเปิดฉากแล้ว!!

**เรื่องย่อเล่ม 16 : ไขว่คว้าสายใย**

มางาเนะ นักเวทปริศนาเข้าไปสิงสู่ในร่างของคาซาเนะ และแย่งชิงพลังวิญญาณของเธอนำมาใช้ตามใจชอบ เขาโจมตีอย่างไร้ความปรานีจนมาซาฮิโระอยู่ในสภาพปางตาย แต่เหล่าเทพนักรบกลับไม่อาจตอบโต้ดังใจคิด เพราะกฎห้ามทำร้ายมนุษย์ค้ำคอ แถมยังเจ็บหนักจนไม่อาจหยุดยั้งศัตรู ปล่อยให้พวกมันจับมาซาฮิโระซึ่งหมดสติเป็นตัวประกันและหลบหนีไป สถานการณ์ที่เต็มไปด้วยความสิ้นหวังนี้ ทำให้อาเบะ เซย์เมย์ตัดสินใจกระทำการอย่างหนึ่ง!?

โชเน็น อนเมียวจิ ภาคคากามิเข้าสู่เล่ม 2 ย้ายฉากจากเมืองหลวงไปยังอิซึโมะ ดินแดนแห่งทวยเทพ!!

**เรื่องย่อเล่ม 17 : เงี่ยฟังเสียงแห่งความจริง**

ณ ดินแดนอิซึโมะ ฮิโกะ เด็กหนุ่มผู้ช่วยมาซาฮิโระซึ่งบาดเจ็บสาหัส คากามิฮิโกะ ผู้นำเผ่าของมางาเนะ เมื่อกลับมาเจอกันอีกครั้งในฐานะศัตรู ฮิโกะจึงใช้พลังของมหาอสรพิษทำร้ายมาซาฮิโระและเหล่าเทพนักรบ ทว่ามาซาฮิโระทำใจให้แค้นฮิโกะไม่ได้และพยายามบอกเรื่องหนึ่งกับเขา...!? ขณะเดียวกัน เงื้อมมือของปีศาจก็คืบคลานเข้ากล้ำกรายอากิโกะซึ่งอยู่ที่เมืองหลวง ทั้งที่มาซาฮิโระกับฮิโกะต่างมีความรู้สึกที่ดีต่อกันในฐานะเพื่อน แต่กลับต้องมากลายเป็นศัตรู วงล้อแห่งโชคชะตาของเด็กหนุ่มทั้งสองเริ่มปั่นป่วนรุนแรง!

โชเน็น อนเมียวจิ ภาคคากามิ ดำเนินมาถึงเล่มที่ 3 แล้ว!!

**เรื่องย่อเล่ม 18 : ปัดเป่าสายฝนแห่งความเศร้า**

อารามิทามะ คือวิญญาณร้ายที่จะช่วยให้ความปรารถนาสูงสุดของเผ่าคุริวเป็นจริง สิ่งนั้นก็คือ 'การทวงคืนอำนาจปกครองดินแดนอิซึโมะ' ความมุ่งมั่นของมาซาฮิโระส่งถึงหัวใจของฮิโกะ เด็กหนุ่มจึงกลับไปหาพวกมางาเนะ โดยตัดสินใจว่าจะค้นหาวิธีส่งอารามิทามะกลับคืนให้ได้ ทว่าเมื่อเห็นร่างของโมยูระซึ่งเติบโตมาด้วยกันประหนึ่งพี่น้อง หัวใจของฮิโกะก็เปลี่ยนไปโดยสิ้นเชิง...! อันตรายรุกคืบเข้าหาอากิโกะซึ่งถูกเผ่าคุริวจับมาเป็น 'เครื่องสังเวย' โดยที่มาซาฮิโระไม่มีทางรู้เรื่องนี้เลย...!?

กระแสแห่งโชคชะตาที่ไม่อาจคาดเดากำลังจู่โจมมาซาฮิโระ! โชเน็น อนเมียวจิ จอมเวรปราบมาร ภาคคากามิ ดำเนินมาถึงเล่มที่ 4 แล้ว!!

**เรื่องย่อเล่ม 19 : ปีกเอ๋ย จงโบยบินคืนสู่ผืนนภา**

เวลานี้คือยุคสมัยเฮอัน พวกมาซาฮิโระมุ่งมั่นตั้งใจปราบปีศาจ จนดูราวกับความสงบสุขกลับคืนสู่เมืองหลวงแล้ว ทว่าวันหนึ่งกลับปรากฏร่างอมนุษย์แปลกตาขึ้นบนฟ้า ปีศาจโจมตีนาริจิกะ พี่ชายของเขาขนบาดเจ็บ ทั้งยังมีเสียงน่าขนลุกดังขึ้นใกล้ตัวอากิโกะ ผู้มาพึ่งพิงอยู่ในคฤหาสน์อาเบะอีกด้วย เงาน่าสะพรึงกลัวเริ่มเผยโฉม และตอนนั้นเองมาซาฮิโระกับมกคุงก็ได้พานพบศัตรูที่ไม่คาดคิด...!?

ชะตากรรมของเผ่าผู้น่าสงสาร ซึ่งอยู่เบื้องหลังการต่อสู้ครั้งนี้จะเป็นเช่นไร...! นี่คือตอนพิเศษครั้งแรกของซีรีส์โชเน็น อนเมียวจิที่เล่าถึงเรื่องราวหลังจากจบภาคคิวคิ

**เรื่องย่อเล่ม 20 : สลักคำสาบานชั่วนิรันดร**

อารามิทามะ หรือมหาอสรพิษยามาตะโนะโอโรจิ ฟื้นคืนชีพอย่างสมบูรณ์แบบ ทว่าในหัวใจของมางาเนะผู้เดิมพันทุกสิ่งเพื่อการล้างแค้นกลับเริ่มเกิดความเคลือบแคลง... อีกด้านหนึ่งฮิโกะซึ่งลืมตทตื่นในฐานะ คากามิฮิโกะ ผู้สืบทอดความแค้นของเผ่าพันธุ์ ก็โจมตีมาซาฮิโระอย่างไม่ปรานี ชะตากรรมของอากิโกะผู้เอาตัวเข้าปกป้องมาซาฮิโระ ซึ่งโดนโจมตีทีเผลอจะเป็นอย่างไร...!? มาซาฮิโระจะจัดการฮิโกะ เพื่อนซึ่งเคยเปิดใจให้กันได้หรือไม่ แล้วศัตรูตัวจริงที่แอบซ่อนอยู่เบื้องหลังความปรารถนาของเผ่าคุริวแห่งอิซึโมะคือใครกันแน่...!?

โซเน็น อนเมียวจิ จอมเวทย์ปราบมารภาคคากามิดำเนินมาถึงเล่มจบอันน่าตื่นตะลึงแล้ว!!

## ตัวละคร

### ตัวละครฝ่ายมนุษย์

; อาเบะ โนะ  มาซาฮิโระ (安倍昌浩) 
: พากย์เสียงโดย ยูกิ ไคดะ
: อนเมียวจิฝึกหัดอายุ 13 ปี (ตอนเริ่มเรื่อง) 14 ปีในเล่ม 9 เขาเป็นหลานคนสุดท้องของอาเบะ โนะ เซย์เมย์ ซึ่งอยู่ในช่วงฝึกฝนฝีมืออยู่ เกลียดการพ่ายแพ้ คำพูดสุดเกลียดคือ "หลานของอาเบะ โนะ เซย์เมย์" จนเรียกได้ว่าเป็นคำต้องห้ามเลยก็ว่าได้ เขามักเรียกปู่ของตนว่า ตาเฒ่าทานูกิ (คนญี่ปุ่นเชื่อว่าทานูกิเป็นสัตว์เจ้าเล่ห์ สามารถแปลงกายมาหลอกผู้คนได้ และนิยมเรียกชายแก่เจ้าเล่ห์ว่า ทานูกิ) แม้ว่าใจจริงแล้วเขาจะเคารพนับถือและรักเซย์เมย์มาก แต่ด้วยเหตุการณ์ฝังใจตอนเด็กที่ถูกทิ้งไว้ที่คิฟุเนะตอนกลางคืน ทำให้เขาไม่อาจเชื่อถือผู้เป็นปู่ได้สนิทใจนัก อีกทั้งนิสัยชอบยั่วโมโหหลานคนสุดท้องของเซย์เมย์ จึงยิ่งทำให้มีสงครามคารมระหว่างปู่หลานบ่อย ๆ มาซาฮิโระถูกกำหนดให้เป็นผู้สืบทอดของเซย์เมย์ และมีสัตว์อสูรมกคุงคอยช่วยเหลืออยู่ข้าง ๆ รวมไปถึงการเป็นคู่หูคู่กัดในบางเวลาอีกด้วย

; อาเบะ โนะ เซย์เมย์ (安倍晴明) 
: พากย์เสียงโดย มุงิฮิโตะ (วัยชรา) / อากิระ อิชิดะ (วัยหนุ่ม)
: มหาอนเมียวจิแห่งยุค ผู้ได้รับการไว้วางใจจากองค์จักรพรรดิ มหาเสนาบดีฝ่ายซ้าย เรื่อยลงไปแม้ระดับสามัญชน แม้ว่าจะมีคำร่ำลือว่าเขามีมารดาเป็นจิ้งจอกก็ตาม แต่ด้วยความเชี่ยวชาญด้านศาสตร์อนเมียวจนเป็นที่ยอมรับนั่นเองที่ทำให้เขาโด่งดัง และเป็นที่พึ่งของขุนนางหลาย ๆ คน นอกจากนี้ เซย์เมย์ยังได้ผูกสัญญาเป็นนายของ 12 เทพนักรบที่ได้ชื่อว่าแข็งแกร่งที่สุดอีกด้วย ชายชราผู้มีอายุล่วง 80 ปีไปแล้วมีนิสัยสมกับที่ถูกมาซาฮิโระหลานคนสุดท้องเรียกว่า 'ตาเฒ่าเจ้าเล่ห์ที่เคี้ยวไม่ลง' เขามีความสามารถขนาดถอดวิญญาณออกมาช่วยเหลือหลานชายในยามตกที่นั่งลำบากได้ เซย์เมย์มีภรรยาชื่อ วากานะ หากแต่เธอได้เสียชีวิตไปก่อน เซย์เมย์มีบุตร 2 คนคือ โยชิฮิระ และโยชิมาสะ และมีหลานที่เกิดจากโยชิมาสะทั้งหมด 3 คน คือ นาริจิกะ มาซาจิกะ และมาซาฮิโระ

; ฟุจิวาระ โนะ  อากิโกะ (藤原彰子) 
: พากย์เสียงโดย ซานาเอะ โคบายาชิ
: ท่านหญิงที่หนึ่งแห่งตระกูลฟุจิวาระ อายุ 14 ปี เป็นบุตรสาวของฟุจิวาระ มิจินางะ มีญาณเห็นอมนุษย์แข็งกล้าที่สุดในยุค จึงเป็นเหตุให้เธอถูกปองร้ายจากอสูรจากต่างแดน และได้มาซาฮิโระช่วยเหลือเอาไว้ จึงทำให้เธอมีความรู้สึกดี ๆ และมีความสัมพันธ์ที่ดีต่อกัน อากิโกะมีชะตากรรมที่จะต้องถวายตัวเข้าวังหลังเพื่อเป็นพระสนมของจักรพรรดิ เป็นมารดาแห่งแผ่นดิน แต่เนื่องจากครั้งหนึ่งเธอได้ถูกปีศาจลักพาตัว และลงคำสาปเอาไว้ จึงทำให้เธอต้องไปอาศัยอยู่ร่วมคฤหาสน์ตระกูลอาเบะ ปลอมตัวอยู่ในฐานะของท่านหญิงซึ่งเป็นญาติห่าง ๆ เพื่อรับการคุ้มครองจากปีศาจร้ายที่ไล่ตามคำสาปในร่างเธอภายใต้การปกป้องของอนเมียวจิที่บิดาของเธอไว้วางใจที่สุด

; ฟุจิวาระ โนะ  มิจินางะ (藤原道長) 
: พากย์เสียงโดย โทโมมิจิ นิชิมูระ
: มหาเสนาบดีฝ่ายซ้าย ผู้ซึ่งกุมอำนาจที่สุดในปัจจุบัน เป็นคนมีความสามารถและความทะเยอทะยานในหน้าที่การงาน เขาเป็นบิดาของอากิโกะ เขาวางแผนที่จะส่งบุตรสาวเข้าเป็นพระสนมเพื่อที่จะกุมอำนาจในฐานะของพระญาติฝ่ายมารดาหากอากิโกะให้กำเนิดบุตรให้แก่จักรพรรดิได้ แต่ด้วยคำสาปที่ฝังในร่างของอากิโกะ ทำให้เขาต้องส่งบุตรสาวอีกคนที่ชื่อ"โชโกะ"ซึ่งเป็นพี่น้องต่างมารดาของอากิโกะเข้าวังหวังแทน และปิดบังเรื่องของการสลับตัวครั้งนี้อย่างสุดชีวิต

; ฟุจิวาระ โนะ  ยูกินาริ (藤原行成) 
: พากย์เสียงโดย โทชิฮิโกะ เซกิ
: เขาเป็นคนสวมหมวกให้กับมาซาฮิโระในพิธีบรรลุนิติภาวะ เป็นคนเฉลียวฉลาดและมีความสามารถควบตำแหน่งเจ้ากรมการทหาร และหัวหน้ามหาดเล็กหลวงได้ เป็นคนใจดี ชอบช่วยเหลือและดูแลผู้คน มาซาฮิโระจึงนับถือเสมือนพี่ชาย

; ฟุจิวาระ โนะ โทชิซึงุ (藤原敏次) 
: พากย์เสียงโดย จุน ฟุคุยามะ
: ผู้ศึกษาอนเมียวในกรมอนเมียว อายุ 16 ปี เป็นคนให้คำแนะนำแก่มาซาฮิโระในช่วงที่เข้าทำงานกรมอนเมียวใหม่ ๆ อายุมากกว่ามาซาฮิโระ 3 ปี มีความสามารถโดดเด่นเป็นที่ยอมรับ แต่เป็นคนเชื่ออะไรฝังหัว ช่วงแรกอิจฉามาซาฮิโระแต่ภายหลังมาช่วยสอนมาซาฮิโระจึงทำให้มกคุงเขม่น และมักเรียกเขาว่า 'อนเมียวจิปากมาก'บางครั้งเรียกว่า "อนเมียวจิเก๊ไร้น้ำยาเอ๊ย"

; คาซาเนะ (風音) 
: พากย์เสียงโดย ฟุมิโกะ โอริคาสะ
: นักเวทสาวลึกลับที่จ้องเอาชีวิตเซย์เมย์ และต้องการล้างแค้นกับโทดะ เธอเป็นหญิงสาวที่มีรูปหน้างดงามและมีพลังที่น่าหวาดเกรง เธอมีกาสองหัวคอยอยู่เคียงข้าง ซึ่งมีชื่อว่า ไค และมีสร้อยลูกปัดจุลภาคเป็นของดูต่างหน้ามารดา มีใจให้กับริคุโก คาซาเนะแค้นเซย์เมย์ที่ผลักมารดาของเธอตกลงสู่ยมโลกทั้งยังมีชีวิต และแค้นโทดะที่สังหารบิดาของเธอ แต่สุดท้ายเรื่องทั้งหมดกลับแผนการหลอกใช้คาซาเนะโดยฝีมือของเจ้าลัทธิจิชิกิ แท้จริงแล้วมารดาของเธอคือมิโกะแห่งจิงาเอชิที่ถูกเจ้าอาวาสจิชิกิกักขังไว้

; เจ้าลัทธิจิชิกิ (เจ้าอาวาสจิชิกิ - 智鋪の宗主) 
: พากย์เสียงโดย ริวเซ นาคาโอะ
: ชายลึกลับที่ชุบเลี้ยงคาซาเนะ เป็นคนสอนวิชาการต่อสู้ด้วยเวทให้กับเธอและเป็นคนตอกย้ำเรื่องของเซย์เมย์และโทดะเพื่อให้คาซาเนะเกิดความเกลียดชังและเคียดแค้น เจ้าลัทธิมีความต้องการที่จะเปิดประตูยมโลกเพื่อทำลายล้างมวลมนุษย์ เขาได้วางแผนไว้ตั้งแต่ 55 ปีก่อน แต่ในครั้งนั้นได้ถูกเซย์เมย์ขัดขวางจนพ่ายแพ้ และถึงแก่ชีวิต จากนั้นจึงย้ายวิญญาณของตนเองไปสิงร่างของเอโนคิ ริวไซ เพื่อดำเนินแผนการเปิดประตูยมโลกอีกครั้ง

; เอโนกิ ริวไซ (榎岦斎)
: พากย์เสียงโดย จุนอิจิ สุวาเบะ
: เพื่อนรักของเซย์เมย์ซึ่งได้ร่วมเดินทางไปยังอิซึโมะพร้อมกับเซย์เมย์ เขาหลงรักมิโกะแห่งจิงาเอชิซึ่งเป็นภรรยาของมหาเทพแห่งจิงาเอชิจนถูกเจ้าลัทธิจิชิกิหลอกล่อให้ตกหลุมพราง เขามีพลัง 'ผนึกวิญญาณ' ที่สามารถควบคุมวิญญาณของฝ่ายตรงข้ามได้ แต่สุดท้ายก็จบชีวิตลง แต่กระนั้นกิเลสของเขากลับยังอัดแน่นอยู่ในศพ จึงทำให้เจ้าลัทธิจิชิกิช่วงใช้ร่างกายในเวลาต่อมา

; มิโกะแห่งจิงาเอชิ (道反の巫女)
: พากย์เสียงโดย ฟุมิ โมริซาวะ
: ภรรยาของมหาเทพแห่งจิงาเอชิ มีหน้าที่เฝ้ารักษาประตูสู่ยมโลก โดยมีเทพพิทักษ์อยู่เคียงข้าง ครั้งหนึ่งเธอเคยเป็นมนุษย์ แต่เมื่อได้รับหน้าที่สำคัญ และอาศัยอยู่ในอาณาเขตแห่งเทพ จึงทำให้ไม่อาจเรียกเธอว่ามนุษย์ได้อีกต่อไป เป็นมารดาของคาซาเนะ

; อาเบะ โนะ วากานะ (安倍若菜)
: พากย์เสียงโดย นาโอโกะ ซูซูกิ
: ภรรยาของเซย์เมย์ มีญาณเห็นอมนุษย์ แต่กลับเกลียดกลัวเหล่าภูตพรายและสิ่งที่ไม่ใช่มนุษย์ เธอเสียชีวิตด้วยโรคร้ายภายหลังจากได้ให้กำเนิดโยชิมาสะ เป็นคนอ่อนโยนใจดี และเข้าใจเซย์เมย์มากที่สุด ปัจจุบันวิญญาณของเธอยังรอคอยคนรักอยู่ที่ริมแม่น้ำ เธอตั้งใจไว้ว่าจะไม่ข้ามแม่น้ำจนกว่าเซย์เมย์จะสิ้นอายุขัย และตามเธอมาที่ริมแม่น้ำ

### ตัวละครฝ่ายเทพ

; มกคุง/กุเรน/โทดะ (もっくん(物の怪）) 
: พากย์เสียงโดย อิคุเอะ โอทานิ (เฉพาะดราม่าซีดีภาคคิวคิ, ภาคคาซาเนะ) / จุนโกะ โนดะ
: สัตว์อสูรสีขาว หน้าตาหน้ารักแต่ปากเสีย ชอบทำท่าวางโตแต่รอบรู้เป็นพหูสูตร มกคุงเป็นชื่อที่ย่อมาจาก โมโนโนเคะ ซึ่งมาซาฮิโระเป็นคนตั้งให้อย่างกึ่งล้อ (แม้ว่ามันจะไม่ชอบใจนัก) คอยปกป้องดูแล และให้ความช่วยเหลือมาซาฮิโระ คำพูดที่มกคุงชอบพูดยั่วโมโหมาซาฮิโระก็คือ **"''หลานชายของเซย์เมย์นั่นน่ะเหรอ"***  และถูกย้อนกลับว่า *'"*อย่ามาเรียกข้าว่าหลานนะ"*** ทุกครั้งแต่ตัวจริงของมกคุงคือ 1 ใน 12 เทพนักรบ เป็นนักรบแห่งไฟ([[โทดะ]]) **กุเรน** จะกลายร่างกลับร่างเดิมเมื่อตกอยู่ในสถานการณ์คับขัน

; กุเรน/โทดะ (紅蓮) 
: พากย์เสียงโดย [[คัทสึยูกิ โคนิชิ]]
: 1 ใน 12 เทพนักรบ เป็นนักรบแห่งไฟ(โทดะ) ซึ่งผูกสัญญาเป็นเทพบริวารของเซย์เมย์ มีชื่อจริงๆว่า โทดะ เป็นขุนพลเทพแห่งเพลิงกาฬผู้น่าพรั่นพรึง และเป็นเทพด้านลบ เขาเป็นเทพที่แข็งแกร่งที่สุดในหมู่ 12 เทพนักรบ หากแต่กลับถูกเกลียดชังแม้ในหมู่เทพด้วยกัน เนื่องจากจิตเทวะของเขารุนแรงและป่าเถื่อน น่าสะพรึงกลัว ทำให้คนรอบข้างหวาดกลัวที่จะเข้าใกล้เขา อุปนิสัยของเขาจึงเย็นชา แข็งกระด้าง และมีคำพูดเชือดเฉือน แต่เมื่อได้พบกับมาซาฮิโระ นิสัยของเขาก็เปลี่ยนไปอย่างไม่น่าเชื่อ และเนื่องจากครั้งหนึ่งโทดะได้พลาดพลั้งละเมิดกฎของเทพนักรบ จึงกลายเป็นอดีตที่คอยทิ่มแทงตอกย้ำจิตใจของเขา และยังทำให้ เซย์ริว 1 ใน 12 เทพนักรบตั้งแง่ชิงชังเขา

; เซย์ริว (青龍) 
: พากย์เสียงโดย [[โทชิยูกิ โมริคาวะ]]
: 1 ใน 12 เทพนักรบ ผู้ตั้งแง่ชิงชังโทดะ เนื่องจากโทดะได้ละเมิดกฎของเผ่าเทพ และก่อบาปถึง 2 ครั้ง เขามีความตั้งใจที่จะสังหารโทดะให้ได้ แต่เซย์เมย์ผู้เป็นนายไม่อนุญาตให้ทำเช่นนั้น จึงมักจะเห็นเขาแสดงท่าทีไม่พอใจอยู่บ่อยครั้ง ในความเป็นจริงแล้ว เขากับโทดะก็ไม่ถูกชะตากันมาก่อนอยู่แล้ว อาจเป็นเพราะมีอุปนิสัยที่คล้ายกันก็เป็นได้ มีชื่อที่เซย์เมย์ตั้งให้ว่า **โชรัน**

; ริคุโก (六合) 
: พากย์เสียงโดย [[ฮิโรกิ ทากาฮาชิ]]
: 1 ใน 12 เทพนักรบ เป็นเทพขุนพลไม้ และเทพแห่งความชื่นชมยินดี มีนิสัยพูดน้อย เงียบขรึม สุขุม และเยือกเย็น มีสีหน้าเรียบเฉย เขาเป็นคนไม่แสดงอารมณ์ แต่แท้จริงแล้วเป็นคนที่อารมณ์รุนแรง เอกลักษณ์ของริคุโกคือผ้าคลุมสีรัตติกาล และอาวุธคือหอกเงิน มีชื่ออีกชื่อหนึ่งซึ่งเป็นชื่อที่เซย์เมย์ได้ตั้งให้ชื่อว่า **ไซคิ**

; เทนอิทสึ (天一) 
: พากย์เสียงโดย [[ริเอะ ทานากะ]]
: 1 ใน 12 เทพนักรบ เป็นเทพแห่งความอุดมสมบูรณ์ มีรูปลักษณ์เป็นสตรีรูปงาม รูปร่างบอบบาง พลังของเธอคือการป้องกัน และการย้ายบาดแผลมาไว้ที่ร่างของตัวเองที่มีชื่อว่า ย้ายร่าง เป็นคนรักของสุซากุซึ่งเป็นเทพนักรบเช่นกัน มีชื่อจริงว่า เทนคิ ซึ่งมีเพียงสุซากุเท่านั้นที่เรียกชื่อนี้

; สุซากุ(朱雀) 
: พากย์เสียงโดย [[เคนอิจิ ซุซุมูระ]]
: 1 ใน 12 เทพนักรบ เป็นเทพแห่งเพลิงกาฬเช่นเดียวกับกุเรน เขาเป็นคนรักของเทนอิทสึ (หากเป็นเรื่องที่เกี่ยวกับคนรักของเขาล่ะก็ ไม่มีคำว่าหน้าอินทร์หน้าพรหมเลยทีเดียว) และใช้ดาบขนาดใหญ่เป็นอาวุธ

; เกมบุ (玄武) 
: พากย์เสียงโดย [[จุนโกะ มินางาวะ]]
: 1 ใน 12 เทพนักรบ เป็นเทพแห่งท้องทะเล([[ธาตุคลาสสิก|ธาตุน้ำ]])ที่เชี่ยวชาญเวทป้องกัน มีนิสัยพูดจาตรง ๆ ไม่อ้อมค้อมไม่เข้ากับรูปลักษณ์ภายนอกที่ดูเด็ก ไม่ชอบลมของไทอินเพราะรุนแรงเกินไป(สำหรับเขาคิดว่าลมของไทอินป่าเถื่อน)

; ไทอิน (太陰) 
: พากย์เสียงโดย [[ฮิโรมิ คนโนะ]]
: 1 ใน 12 เทพนักรบ เป็นเทพแห่งลม ทว่าลมของเธอกลับรุนแรงเป็นพายุ เป็นเทพที่มีรูปลักษณ์เป็นเด็กเช่นเดียวกับเกมบุ มีนิสัยเหมือนเด็กชอบปั่นหัวเกมบุ กลัวโทดะ แพ้ทางเบียกโกะ เกรงเธอดูและหวั่นเล็กน้อยกับเซย์ริว

; โคจิน (勾陣) 
: พากย์เสียงโดย [[ริสะ ฮายามิซึ]]
: 1 ใน 12 เทพนักรบ มีรูปลักษณ์เป็นหญิงสาว ผมสั้นสีดำ ใจดี สนิทกับโทดะที่สุด แล้วโทดะชอบเรียนโคจินว่า**"โค"** เธอเป็นเทพด้านลบเช่นเดียวกับโทดะ แม้มีพลังเป็นที่สองรองจากกุเรน แต่ก็แข็งแกร่งมากในหมู่ 12เทพนักรบด้วยกัน นิสัยที่เห็นได้ชัดเจนอย่างหนึ่งของเธอคือ เธอไม่ค่อยพูดจาบังคับใคร

; เบียกโกะ (白虎) 
: พากย์เสียงโดย [[คาซึฮิโระ นากาตะ]]
: 1 ใน 12 เทพนักรบ เป็นเทพแห่งชัยชนะ มีรูปลักษณ์เป็นชายร่างใหญ่ แต่เป็นคนใจดี เขาเป็นเทพแห่งลมเช่นเดียวกับไทอิน ในบางเวลาที่ไทอินทำตัวไม่เหมาะสมก็ได้เขาเป็นผู้ปกครองคอยตักเตือน จนทำให้ความสัมพันธ์ของเขากับไทอินเหมือนพ่อลูกกัน

; เทพทาคาโอะคามิ (高淤の神)
: พากย์เสียงโดย [[อัทสึโกะ ทานากะ]]
: เทพมังกรแห่งคิฟุเนะ เป็นเทวนารีที่มีร่างเป็นมังกรขาว ผู้ปกครองภูเขาคิฟุเนะ ครั้งหนึ่งถูกปีศาจจากต่างแดนผนึกขังเอาไว้ และได้มาซาฮิโระเป็นคนปลดผนึกอัญเชิญออกมา จึงถูกใจมาซาฮิโระเป็นพิเศษ บางครั้งจะลงจากภูเขาไปประทับร่างมาซาฮิโระเพื่อแจ้งเตือน อีกทั้งยังอนุญาตให้เรียกชื่อ **ทากาโอะ''' ได้เป็นกรณีพิเศษ

### ตัวละครฝ่ายภูตพราย/ปีศาจ

; เหล่าภูตพรายตัวจ้อย 
: เป็นภูตพรายในเมืองหลวงเฮย์อัน ไม่มีอันตรายต่อมนุษย์ ชอบแกล้งป่วนมาซาฮิโระด้วยการกระโดดทับ และจงใจเรียกมาซาฮิโระว่า "หลานของเซย์เมย์" ในบางโอกาสก็เป็นแหล่งข่าวชั้นดีให้กับมาซาฮิโระเช่นกัน

; ภูตพิทักษ์แห่งจิงาเอชิ 
: ประกอบไปด้วยแมงมุมยักษ์ กิ้งก่ายักษ์ ตะขาบยักษ์ และไคซึ่งเป็นอีกา มีหน้าที่คุ้มกันประตูยมโลก และปกป้องคุ้มครองมิโกะแห่งจิงาเอชิ และ ผนึกแห่งจิงาเอชิ

; คิวคิ (窮奇)
: พากย์เสียงโดย โนริโอะ วากาโมโตะ
: ปีศาจจากต่างแดนระดับหัวหน้า มีรูปร่างเป็นเสือมีปีก มันเข้ามาในเฮย์อันเพื่อพักฟื้นบาดแผลที่เกิดจากการต่อสู้ชิงดินแดนโดยการลักพาและกินมนุษย์ คิวคิหมายตาอากิโกะและมาซาฮิโระซึ่งมีพลังวิญญาณสูง สุดท้ายถูกกำจัดโดยมาซาฮิโระ

; โฮซึมิ โนะ โมโรนาโอะ (穂積諸尚)
: พากย์เสียงโดย ฮาจิเมะ อีจิมะ
: วิญญาณแค้นที่ผูกพยาบาทปู่ฟูจิวาระ ยูกินาริ ถูกปลุกขึ้นมาโดยคาซาเนะเพื่อปั่นป่วนเมืองหลวง ได้เข้าสิงควบคุมโทชิซึงุให้ทำพิธีสาปแช่งยูกินาริ เพราะคิดว่าเป็นปู่ของเขา สุดท้ายถูกกำจัดโดยมาซาฮิโระ

## รายชื่อตอนจาก TV Anime
:(อ้างอิงจากดีวีดีฉบับลิขสิทธิ์โดย TIGA)

#เด็กคนนี้คือผู้สืบทอดของเซย์เมย์
#ยามเมื่อพระเพลิงเผาผลาญวังหลวง
#จงฟังเสียงร้องที่หวั่งเกรงยามราตรี
#ค้นหาเงาหายนะจากต่างแดน
#ขับไล่อสูรร้ายจากต่างแดน
#จับสัญญาณที่หายไปในรัตติกาล
#ความอาฆาตของสตรีที่ถูกบงการจากแดนไกล
#หยุดยั้งความอาฆาตแค้นที่สั่นสะเทือนคิฟุเนะ
#ทำลายคำสาปแช่งแห่งความมืด
#ตอบรับเสียงเพรียกพร่ำอันแผ่วเบา
#เก็บสัญลักษณ์แห่งคำสาบานไว้ในดวงใจ
#ทำลายคุกวารี
#บทเพลงหายนะที่มากับพายุหมุน
#ยามเมื่อจันทร์เต็มดวง
#ทำลายโซ่แห่งหายนะ
#เงาอดีตผู้หลงทางในรัตติกาล
#จงนิทราในอ้อมกอดเจ้าดอกเหมันต์
#เหตุผลนั้นหรือไม่มีใครได้ล่วงรู้
#ยามเมื่อดาวเหนือถูกบดบัง
#ไล่ตามสายลมจากยมโลก
#แผดเผาสายสัมพันธ์ด้วยเปลวเพลิงแห่งบาป
#ทุกสิ่งแด่มิโกะ
#เปลวเพลิงแห่งคางุซึจิ อันร้อนแรง
#สายลมแห่งสนธยา ดวงตาแห่งรุ่งอรุณ
#โปรยปรายในพายุแห่งไอทมิฬ
#จงกวัดแกว่งดาบแห่งเปลวเพลิง

## แหล่งข้อมูลอื่น
*少年陰陽師 For WEB เว็บไซต์อย่างเป็นทางการ
*Shonen Onmyoji @ Studio Deen

หมวดหมู่:ไลต์โนเวล
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:โยไกในอนิเมะและมังงะ
หมวดหมู่:การไล่ผีในอนิเมะและมังงะ
หมวดหมู่:สตูดิโอดีน
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:การพรรณนาทางวัฒนธรรมของอาเบะ โนะ เซย์เมย์